정조 5년
辛丑十二月二十八日辰時。上御誠正閣。大臣備局堂上引見入侍時。諸承旨率守令邊將出六復職初入仕。同爲入侍時。領議政徐命善。右議政李徽之。行知中樞府事具善復洪樂性。行戶曹判書李衍祥。知中樞府事鄭尙淳。行副司直趙㻐鄭好仁。禮曹判書金魯鎭。行副司直鄭民始。漢城判尹鄭昌聖。右參贊徐有隣。漢城左尹李柱國。開城留守鄭昌順。漢城右尹李昌運。行副司直李敬懋。兵曹參判徐有寧。禮曹參判鄭一祥。戶曹參判蔡弘履。吏曹參判金文淳。大司憲李𡊠。司諫尹長烈。校理李敬一。行都承旨嚴璹。左承旨徐有防。右承旨趙時偉。左副承旨金宇鎭。右副承旨沈念祖。同副承旨徐鼎修。記事官趙興鎭李祖承。事變假注書李敏采。記事官曺喜有。記注官金鳳顯諸臣。以次進伏訖。領議政徐命善曰。日寒比甚。聖體。若何。上曰。一樣矣。命善曰。王大妃殿氣候。若何。上曰。一樣矣。命善曰。惠慶宮氣候。何如。上曰。一樣矣。上曰。守令。其令以次進前。寧越府使魚錫定進伏。上以職姓名下詢後。命善曰。寧越久爲弊邑。今玆宰臣。分九重。之憂。任百里之責。從今以後。庶有蘇弊之望矣。命退。成川府使李顯永進伏。上以職姓名下詢後。上曰。便是外補。而比諸義州。則稍可安閒矣。命退。上曰。三司皆入筵中。守令或有不似。則合有駁正之擧。次對兼行。蓋有以也。長湍府使許任進伏。上以職姓名下詢後。命奏履歷。任曰。武兼宣傳官。訓鍊判官。參上宣傳官。訓鍊副正。順川府使。西原營將。慶興府使。永宗僉使。黃海兵使。定州牧使。今爲長湍府使矣。命退。平山府使柳孝源進伏。上以職姓名下詢後。命奏履歷。孝源曰。宣傳官。參上武兼。都摠都事。都摠。經歷。重試及第。內禁將。慈山府使。楚山府使。通津府使。今爲平山府使矣。上曰。屢典郡邑。七事不須問矣。命退。楚山府使李基成進伏。上以職姓名下詢後。命奏履歷。基成曰。宣傳官。訓鍊主簿。都摠都事。都摠經歷。長興府使。羅州營將。堂上宣傳官。今爲楚山府使矣。命善曰。判事之未通。良可怪矣。上命退。穩城府使柳大源進伏。上以職姓名下詢後。上曰。狀貌好矣。命奏履歷。大源曰。宣傳官。參上武兼。河東府使。慶州營將。今爲穩城府使矣。命退。中和府使李健秀進伏。上以職姓名下詢後。命奏履歷。健秀曰。備邊郞。訓鍊主簿。都摠都事。都摠經歷。宣傳官。訓鍊副正。安東營將。白翎僉使。今爲中和府使矣。上曰。爲人頗似了了矣。命退。甲山府使閔光晉進伏。上以職姓名下詢後。命奏履歷。光晉曰。宣傳官。瓦署別提。禁府都事。監察。訓鍊主簿。都摠都事。訓鍊僉正。鐵山府使。尙州營將。今爲甲山府使矣。命退。端川府使尹秀民進伏。上以職姓名下詢後。命奏履歷。秀民曰。宣傳官落職。部將復職。參上武兼。訓鍊主簿。訓鍊判官。都摠都事。都摠經歷。參上宣傳官。今爲端川府使矣。命講七事。上曰。此不失履歷矣。善復曰。可以直堂上矣。上曰。首望乎。秀民曰。然矣。命退。上曰。此與吳璟。何如。命善曰。較勝矣。亦嘗有用力之名矣。上曰。用力與否。武將其知之矣。善復曰。渠之用力。自有來歷。而視厥父兄。反復下矣。命退。長興府使具綱進伏。上以職姓名下詢後。命奏履歷。綱曰。守門將。參上武兼。訓鍊主簿。中樞都事。都摠經歷。今爲長興府使矣。命講七事。命退。草溪郡守崔範星進伏。上以職姓名下詢後。上曰。此與崔範重。其爲幾寸乎。具善復曰。六寸親矣。命講七事。命退。雲山郡守趙彦心進伏。上以職姓名下詢後。上曰。何如。命善曰。彼誠久勤矣。命奏履歷。彦心曰。守門將。參上武兼。訓鍊主簿。訓鍊判官落職。守門將復職。監察。訓鍊判官。今爲雲山郡守矣。上曰。前所落職。果何以耶。彦心曰。親臨殿講。講聲低孱。以是落仕矣。上曰。爾往玆邑。何以爲治。彦心曰。當竭心奉公而爲之矣。上曰。何以竭心。何以奉公。彦心曰。只知竭心。而奉公未能指一而仰對矣。上曰。人不可以言盡信而其言之能善則尙且可信。受寄百里。庸詎無一言之可陳乎。彦心只疊竭心二字以對曰。徒欲殫竭罔知施爲。第當下去而善爲之矣。上曰。付爾一邑之休戚。而又如前官之中下則不亦難乎。久屈雖憐。吏治全矇。則將若之何。命退。蔚珍縣令辛弼垕進伏。上以職姓名下詢後。命奏履歷。弼垕曰。守門將。武兼。訓鍊主簿。重林道察訪。今爲蔚珍縣令矣。上曰。有誰知之者乎。吏判何以檢擬。民始曰。身手頗好。辭令亦能。故所以擬入矣。上命講七事。命退。順安縣令魚用元進伏。上以職姓名下詢後。命善曰。爲人了了矣。上曰。與誰稍近乎。命善曰。魚有鳳之從孫。魚有龍之八寸孫矣。上曰。頗爲了了矣。七事講于政院。命退。萬頃縣令申完進伏。上以職姓名下詢後。上曰。居在何地。完曰。慶尙道醴泉矣。上曰。夏間亦嘗見之矣。七事講于政院。命退。長淵縣監曺命楫進伏。上以職姓名下詢後。上曰。卽是曾經宣傳官。爲人稍可矣。命退。全義縣監洪義榮進伏。上以職姓名下詢後。上曰。無乃太薄。道里幾何。義榮曰。四日程矣。命善曰。間得如是之人。然後殘邑可蘇矣。上曰。與其父。何如。命善曰。頭角雖云相肖。精神恐似不及矣。命退。燕岐縣監金啓濂進伏。上以職姓名下詢後。上曰。此乃箕伯之子邑況何論。而亦可謂薄乎云爾。程道幾里。啓濂曰。二百八十里矣。上曰。七事講于政院。命退。延日縣監張顯慶進伏。上以職姓名下詢後。上曰。此必善爲之矣。何必講七事。命退。陰城縣監李崇運進伏。上以職姓名下詢後。上曰。此前尙瑞院官員也。爾其下去善爲之。命退。兔山縣監尹昌淳進伏。上以職姓名下詢後。命退。禮安縣監任璸進伏。上以職姓名下詢後。上曰。是誰之族也。璸曰。故持平臣璿之弟也。命退。狼川縣監李碩模進伏。上以職姓名下詢後。上曰。輪對官入侍時。熟見之矣。爾往玆邑。何以爲治。碩模曰。旣盡撫恤之方。又無侵虐之事矣。上曰。所謂侵虐。其果何事。碩模曰。無敢貪民之財矣。上曰。爾更思之。第陳爲治之方。碩模曰。終未思得。下去之後。可以徐思而爲之矣。上曰。下去後思之者。是果成說乎。碩模曰。待其下去之後。可知爲治之方矣。上曰。何以則爲貪乎。碩模曰。不義以取之。是謂貪矣。上曰。何爲不義乎。碩模曰。不當取之民財。斂以自肥者。乃謂不義。上曰。所謂民財。果爲何物。非錢則銀乎。斯速仰陳。碩模曰。誠無可達之辭矣。命退。靈山縣監韓重裕進伏。上以職姓名下詢後。上曰。狀貌頗好矣。命退。奉化縣監尹廷烈進伏。上以職姓名下詢後。上曰。是誰之族也。廷烈曰。故判書臣尹得養之六寸孫矣。上曰。初仕於誰手乎。廷烈曰。右議政當銓時爲之矣。徽之曰。臣未記得矣。上曰。其爲虛閑。從可知矣。命退。知禮縣監李性重進伏。上以職姓名下詢後。上曰。爲人稍可矣。命退。長鬐縣監張齊斗進伏。上以職姓名下詢後。上曰。此是北道人。而觀其儀形。無異京華人物矣。命退。高敬縣監朴文絅進伏。上以職姓名下詢後。上曰。此亦如京華人矣。命退。良寸察訪吳鵬南進伏。上以職姓名下詢後。上曰。何處人乎。鵬南曰。居在會寧矣。命退。沙斤察訪李德懋進伏。上以職姓名下詢後。上曰。與禁將幾寸乎。德懋曰。八寸矣。命退。安奇察訪金成九進伏。上以職姓名下詢後。命退。輸城察訪趙鎭元進伏。上以職姓名下詢後。上曰。何以爲治。鎭元曰。當擇馬而善喂之矣。命退。桃源察訪柳炯進伏。上以職姓名下詢後。命退。重林道察訪李萬英進伏。上以職姓名下詢後。命退。獒樹察訪鄭繼忠進伏。上以職姓名下詢後。上曰。何以爲治。繼忠曰。當善爲之矣。上曰。何以善爲。繼忠曰。養馬受卒。大綱是矣。上曰。旣有大綱則亦有小節目耶。繼忠曰。自有許多般矣。上曰。奏對旣謬。步趨亦倨。先汰後拿。注書出去。分付。內資主簿朴天俊進伏。上以職姓名下詢後。上曰。此乃尙瑞院官員矣。命退。刑曹佐郞李復燮進伏。上以職姓名下詢後。上曰。昨日履歷。爾其陳之。復燮曰。尙瑞院實直長。禁府都事。漢城主簿。刑曹佐郞矣。上曰。爲人頗不草草。前頭甚必多做矣。命退。禮曹佐郞朴奎淳進伏。上以職姓名下詢後。命退。兵曹佐郞申大尹進伏。上以職姓名下詢後。命退。工曹佐郞朴賢秀進伏。上以職姓名下詢後。命退。漢城主簿柳詢進伏。上以職姓名下詢後。命退。戶曹佐郞金鎜進伏。上以職姓名下詢後。上曰。誰也。命善曰。金載祿之至親矣。命退。禮曹正郞徐美修進伏。上以職姓名下詢後。命退。典籍鄭重祿進伏。上以職姓名下詢後。上曰。居在何地。重祿曰。全羅道高敞矣。命退。典設別提洪梜進伏。上以職姓名下詢後。上曰。誰也。命善曰。似是洪檍之族矣。命退。平市主簿金履運進伏。上以職姓名下詢後。命退。典籍金鼎國進伏。上以職姓名下詢後。上曰。此乃洪忠道人。而乃是製述及第矣。命退漢城主簿沈禧進伏。上以職姓名下詢後。命退。禁府都事李趾采進伏。上以職姓名下詢後。上曰。故相之幾寸乎。命善曰。故相之親姪也。命退。北部都事洪益烈進伏。上以職姓名下詢後。命退。掌樂主簿尹在寬進伏。上以職姓名下詢後。上曰。誰也。在寬曰。前掌令臣尹在醇之六寸矣。命退。掌樂主簿李華國進伏。上以職姓名下詢後。命退。監察蔡敏恭進伏。上以職姓名下詢後。命退。司僕主簿鄭東愈進伏。上以職姓名下詢後。上曰。曩拜義興之時。狀貌極其端妙。今則判異矣。命退。監察金東鎭進伏。上以職姓名下詢後。上曰。未經守令乎。東鎭曰。曾經縣監矣。命退。禁府都事李敏亨進伏。上以職姓名下詢後。命退。引儀金浩成進伏。上以職姓名下詢後。命退。掌苑別提崔鳳民進伏。上以職姓名下詢後。命退。義盈主簿柳始聃進伏。上以職姓名下詢後。命退。別害僉使張集韶進伏。上以職姓名下詢後。上曰。是何失次先入乎。宇鎭曰。別害僉使推考事。上曰。拿處。可也。出擧條西部都事任煜進伏。上以職姓名下詢後。命退。引儀南公著進伏。上以職姓名下詢後。上曰。此果善唱矣。命退。軍器主簿鄭根進伏。上以職姓名下詢後。命退。社稷令尹煜進伏。上以職姓名下詢後。上曰。是誰之孫也。命善曰。斥和臣尹學士宗孫也。上曰。爾經幾邑乎。煜曰。歷典三邑矣。上曰。其皆準瓜乎。煜曰。居下於溫陽。點下於德山矣。上曰。貶目。何如。煜曰。非不欲恕。其奈多疪。爲題而居下。生手庶熟。吏卿宜戢。爲題而點下矣。上曰。何居於中下考乎。煜曰。臣實不知矣。上曰。三學士之孫。今皆有職乎。命善曰。然矣。命退。敦寧參奉李萬運進伏。上以職姓名下詢後。上曰。極其該博云矣。命退。懿陵參奉鄭東輔進伏。上以職姓名下詢後。上曰。是誰之子。命善曰。鄭昭儉之子矣。命退。順康園守奉官安廷鐸進伏。上以職姓名下詢後。命退。上曰。引儀則使之待令於階上。可也。上曰。典獄主簿張弼漢。造紙別提玄光國。不爲入來。斯速知入。宇鎭曰。張弼漢玄光國入侍。命下之後。徑先出去。事極駭然。推考事。上曰。拿處。可也。出擧條上曰。軍士房。以未肅拜人不得陞殿之意。分付。可也。全羅監營中軍金光宇進伏。上以職姓名下詢後。上曰。何必問履歷。命退。西原營將閔致協進伏。上以職姓名下詢後。命退。全州營將南性五進伏。上以職姓名下詢後。上曰。此則舊堂上矣。命退。洪州營將金致晙進伏。上以職姓名下詢後。命退。黃海兵虞候李尙謙進伏。上以職姓名下詢後。上曰。此任尙可堪矣。命退。全羅右水虞候金載吉進伏。上以職姓名下詢後。命奏履歷。載吉曰。軍門哨官判官。今爲虞候矣。命退。宣傳官柳殷鉉進伏。上以職姓名下詢後。上曰。善飮酒矣。久作宣傳廳銀杯主人矣。命退。防踏僉使李章漢進伏。上以職姓名下詢後。上曰。駕前乎。章漢曰。然矣。命奏久勤。章漢曰。十一年矣。命退。荏子島僉使洪成龜進伏。上以職姓名下詢後。上曰。恐有失序之弊。故命奏職姓名矣。上曰。爲人稍可矣。命退。東里僉使李埴進伏。上以職姓名下詢後。上曰。爲人頗善。又能解事矣。命退。赤梁僉使李匡旭進伏。上以職姓名下詢後。命退。善積僉使申光世進伏。上以職姓名下詢後。命奏久勤。光世曰。十九年矣。上曰。此是第一窠。汝須善爲之。一洗禁軍旣往之陋。可也。命退。注文島僉使高景文進伏。上以職姓名下詢後。上曰。爾是駕後耶。景文對曰。然矣。命退。古城僉使李良弼進伏。上以職姓名下詢後。上曰。汝是武兼耶。良弼對曰。然矣。上曰。居在何處。良弼對曰。平安道定州居矣。命退。許沙僉使朴緯漢進伏。上以職姓名下詢後。命退。彌串僉使朴致彬進伏。上以職姓名下詢後。上曰。誰也。善復曰。開城府人矣。上曰。爲人頗可矣。命退。文城僉使崔鎭衡進伏。上曰。前任何職而何以入望乎。善復曰。此是咸境道穩城人。而巡將四年矣。上曰。政合收用。予之落點。誠幸矣。命退。楸坡萬戶元宅鎭進伏。上以職姓名下詢後。命退。文山萬戶高時淵進伏。上以職姓名下詢後。上曰。何如。命善曰。外貌則了了矣。善復曰。長於畫法。而尤善於地圖矣。上曰。若爾則一直提學招入試畫之。姑令待令於閤外。命退。會寧浦萬戶崔德恒進伏。上以職姓名下詢後。命奏久勤。德垣對曰。三內久勤。爲三十一年矣。上曰。好窠差送。特出軫恤之念。而近來中下甚多。汝又不善爲之。則永杜禁軍差遣之路。其須惕念善爲之。命講六事。命退。加背梁萬戶吳尙權進伏。上以職姓名下詢後。命講六事訖。命奏久勤。尙權對曰。三十五年矣。上曰。久勤莫如會寧之久。而爲人誠重難矣。命退。薪智島萬戶朴枝茂進伏。上以職姓名下詢後。上曰。此是熟面矣。命退。長峯萬戶金尙文進伏。上以職姓名下詢後。命奏久勤。尙文對曰。久勤爲八年矣。命退。方山萬戶康載奎進伏。上以職姓名下詢後。命退。梨洞萬戶崔善成進伏。上以職姓名下詢後。命退。龍津萬戶李顯一進伏。上以職姓名下詢後。命奏久勤。顯一對曰。久勤爲九年矣。上曰。頗了了矣。得除龍津。何以資食。當初敎鍊官。得差於誰手乎。顯一對曰。故判言李景祜之手爲之矣。上曰。龍津作窠。仍留於守禦廳敎鍊官。可也。龍津萬戶李顯一。望筒勿施事。出榻敎命退。武兼李光玄進伏。上以職姓名下詢後。上曰。此是北道人耶。於渠善爲之矣。命退。武兼黃檄進伏。上以職姓名下詢後。上曰。誰也。善復曰。此亦北道人矣。命退。武兼趙宅鎭進伏。上以職姓名下詢後。命退。宣傳官曺命集進伏。上以職姓名下詢後。命退。命次對少退。命善曰。吏曹參判金文淳。有何引義。而不爲入來矣。上曰。申飭入侍。方有政事。其可成說乎。命書傳敎曰。政官牌招開政。邊將兩窠。竝令今日差出。西銓長方在呈告中。令次堂擧行。上曰。森森坡萬戶旣已點下。更令兵曹差出。出榻敎上曰。兵曹參判始爲好事矣。曾以次堂爲政者。有之乎。民始曰。小臣前已爲之矣。命書傳敎曰。自今日。至來初一日藏牌。次對諸臣。以次小退。別將白興彬安尙燁朴大醇崔德華。權管李㙉金時五秦三漢李成良李震赫。武兼李基敬尹𡊠申在德。部將吳始赫金尙源。守門將鄭昌復張齊崗崔名宇宋奎瑞李檜壽等。以次升階。各奏職姓名。以次退出。假引儀趙衍玉安宗孝申大復金光績金載遂南公著。上命分中庶。以次升階。以單唱爲之。命爲頭詞。命退。承史以次退出。